અમદાવાદ: શહેરમાં બગીચા, સોસાયટીઓના કોમન પ્લોટ કે મંદિર સહિતનાં જાહેર સ્થળોએ બાંકડાની ફાળવણી માટે ગ્રાન્ટમાંથી આડેધડ ખર્ચ કરતા ધારાસભ્યો પર રાજ્ય સરકારે બ્રેક લગાવી છે. ધારાસભ્યની ગ્રાન્ટમાં નિયંત્રણો મુકાયાં છે. ધારાસભ્ય દ્વારા જાહેરમાં મુકાતા બાંકડાઓ પર પોતાનાં નામ મૂકવામાં આવે છે, જેની પાછળ તેમને મળતી ગ્રાન્ટ અન્વયે મોટો ખર્ચ કરાય છે. ધારાસભ્યને ગ્રાન્ટમાં મળતી નવી છૂટછાટ મુજબ તેમણે હવે સીસીટીવી કેમેરા લગાવવા કે હોસ્પિટલમાં ફિઝિયોથેરાપી સહિતનાં સાધનો માટે કે અન્ય પ્રજાલક્ષી હેતુ અને કાર્ય માટે ૯૦ ટકા ગ્રાન્ટ ફાળવણી કરવી પડશે અને બાંકડાઅોના ખર્ચ પર કાપ મૂકવો પડશે.